**FAU Åstveit skole**

Referat fra møte 22.11 2022

|  |  |
| --- | --- |
| Møtt:  | Anja Haukås (leder) Bente Hjortland Wenche Ytreland Janne Hellebø Joachim Deisz (økonomiansvarlig) Tove Eide Helgesen Julie Alver Tønsaker (sekretær) Eli Fjeldsbø (rektor)     |

1. **Saker fra Samarbeidsutvalget (SU) v/rektor**

Rektor refererer fra høstens første SU-møte 22. november, der særlig følgende saker ble tatt opp:

 **Busser til og fra skolen**
Busstilbudet mellom Åstveit skole og Eidsvåg har for liten kapasitet. Situasjonen truer trafikksikkerheten om bord, og fører også til forsentkomming. Det er imidlertid lite kommunikasjon mellom skolen og Skyss om bussbehovet, og skolen er ikke orientert om hvordan rutene er organisert og dimensjonert. Elevrådet og skolen vil melde inn saken til Skyss, med ønske om å dimensjonere tilbudet etter elevtallet. Det er ønskelig at FAU gjør det samme. Anja tar saken videre for FAU.

 **Skolegudstjeneste før jul**
Det har vært skolegudstjeneste ved Åstveit etter sammenslåingen med Eidsvåg i 2016. Men etter et opphold under pandemien er det nå tatt initiativ til å se på ordningen på nytt. Hvis man faller ned på å tilby skolegudstjeneste, blir det som alltid arrangert et alternativt opplegg.

1. **Andre saker med rektor**

**Gjerde langs veien ned mot Tertneskrysset og lys i undergangen**
Rektor har kontaktet Vegvesenet om dette.

 **Karakterer**
FAU tar opp muligheten for ny streik til våren og konsekvensene for 10. trinn når det gjelder standpunktkarakterer. FAU ber om orientering om hvordan elevene bør forholde seg og forberede seg fremover.

 **Foreldreforedrag**
FAU jobber med å få til et foredrag til våren, i første rekke for foreldrene. Det er også kommet innspill om å invitere elevene til et inspirasjonsforedrag. Det jobbes nå med å undersøke hvilke foredragsholdere som er aktuelle og innenfor budsjettet.

1. **Andre saker**

	* + 1. **Kommunikasjon med foreldregruppen på skole**

**Skriv om FAU til alle**
FAU jobber med et skriv med informasjon om FAUs mandat og oppgaver.

**FB-gruppe**
FAUs Facebookgruppe er slettet pga lite aktivitet, og det vurderes å bruke Spond som erstatning.
Klassekontaktene må høre med foreldrene i sine klasser om hva de foretrekker som informa­sjonskanal, og opprette en kanal. Rektor har gitt klarsignal om bruk av Vigilo til informasjon om dette.

**Nettsiden til FAU**
Nettsiden til skolen er oppdatert med FAU. Lister over klassekontakter er også på vei.
[Bergen kommune - Råd og utvalg](https://www.bergen.kommune.no/omkommunen/avdelinger/astveit-skole/rad-og-utvalg)

**Videre arbeid med kommunikasjon**
Det settes av tid på neste møte (12. desember) til å diskutere samarbeidet med klassekontaktene. FAU vil være bindeledd til klassekontaktene, og bidra med råd og verktøy som gjør rollen som klassekontakt tydeligere og lettere å håndtere, slik at det kan komme mer konkret ut av det.

1. **FAU inn i Brønnøysundregisteret**
FAU-leder følger opp
2. **Søke midler til FAU-arrangementer**
FAU vil kartlegge hvilke steder vi kan søke om midler, og gjøre en innsats for å styrke økonomien via denne typen tilskudd.
3. **Økonomi**
Skoleballet er den største økonomiske utfordringen til FAU, og det må legges et så godt budsjett som mulig.
4. **Åpen hall i Åsane arena**
Nytt fredagstilbud med behov for flere foreldre på vakt. Organiseres av FAU på Blokkhaugen i samarbeid med Natteravnene, og bemanningen administreres i Spond-gruppe der medlemmene selv bestemmer hvor mange vakter de vil ta. Tilbudet er populært ned stort oppmøte, og med bedre voksenbelegg kan det opprettholdes og kanskje også utvikles. FAU vurderer å oppfordre foreldrene ved Åstveit skole til å bidra som voksen på vakt.
Det er også interesse for å kartlegge tilbud til ungdom i bydelen og gå ut med samlet info om dette til foreldrene ved skolen.

**JAT 29.11.22**